29 апр., 2019 136 преглеждания Главна Новина / СЪБИТИЯ
В продължение на два дни, 29 и 30 април, паркът в Панагюрище става сцена на Средновековен фестивал „Живата история”, организиран от Община Панагюрище, РК „Традиция”-Панагюрище и Исторически музей Панагюрище.
Фестивалът представя реконструкция на ежедневния бит, занаяти, изкуства и войнски умения от периода XII-XIV век – времето на династията Асеневци.
Интерактивни площадки и атракциони позволяват на посетителите да се пренесат в дадената епоха, да пробват мерника си в стрелба с лък и да участват в демонстрации на боравeне с различни оръжия – копие, меч, бич, лък.
Програмата на фестивала включва Керамичен център, средновековни игри, средновековни болярски и царски одежди, които са предоставени на посетителите – премени се и запечатай спомена. На тяхно разположение са доспехи, ризници, оборудване и сражение на българските войски от периода.
В ранния следобед днес, присъстващите на фестивала имаха възможност да наблюдават истинско рицарско сражение. Минути по-късно на поляната бе демонстриран красив средновековен танц.
Участие във фестивала вземат реконструкторски клубове от България – НД „Традиция“ – гр. Велико Търново, гр. Шумен, гр. Панагюрище, свободни реанактори.
Фестивалът продължава утре, 30.04.2019 от 10:00 до 16:00 часа.
Военно-историческият фестивал „Живата история” е част от Общинската годишна програма на тържествата за отбелязване на 143 години от Априлската епопея.
Още снимки от фестивала можете да видите на фейсбук страницата на Медиен център „Оборище“.
С две официални церемонии награждават панагюрски деца и младежи за таланта им и успехите